Laulajan kohtalo
Yks’ ajatus koskevi niin sydämeen’:
 pään’ huimaus päättyykö hulluuteen
 ja matkani kolkkoon koppiin?

 Olen itkenyt, nauranut, laulanut,
 olen surrut ja ilakoinut,
 olen kaupannut turulla tunteitain
 ja myynnyt mit’ olen voinut,
 nyt ostajat uusia kyselee
 ja minulta loppuvat soinnut. –

 Tämä laulajan kohtalo kova on:
 on alkaissa alhainen taksa.
 Ne senteissä lauluja mittaavat
 ja käyttävät mutt’eivät maksa.
 Kun laulaja tulee kuulluksi,
 niin laulaa ei enään jaksa. –

1913.